
32 DR 31.10.2011 

 
Dengan kata lain, impak IPT melalui aktiviti seperti penyelidikan kepada 

penjanaan idea atau pengetahuan yang relevan untuk masyarakat setempat 
merupakan fundamental dan berserta dengan nilai praktikal juga aplikasinya yang 
bukan hanya sekadar untuk diterbitkan dalam jurnal antarabangsa seperti kriteria dalam 
ranking tanpa ada impak yang disebutkan tadi. Kita akan menikmati manfaat ranking 
iaitu pembinaan status dan pertimbangan fundamental atau pun pengupayaan jika kita 
mempunyai sumber yang melimpah ruah. Hakikatnya, kita tidak berada di dalam situasi 
yang membolehkan kita mengejar status dan pada masa yang sama melaksanakan 
aspek fundamental sesebuah IPT.  

Tuan Yang di-Pertua, seperti yang dibangkitkan oleh Yang Berhormat Lipis, 
Yang Berhormat Gombak, dan Yang Berhormat Parit Buntar, aktiviti penyelidikan dan 
pembangunan merupakan antara elemen penting dalam pemerkasaan sesebuah 
universiti. Bagi menggalakkan aktiviti R&amp;D kerajaan sentiasa meningkatkan peruntukan 
dana penyelidikan setiap tahun. Melalui Bajet 2012, kementerian telah diperuntukkan 
sebanyak RM400 juta untuk dana penyelidikan fundamental berbanding RM368 juta 
pada tahun yang lalu. Melalui peruntukkan ini, IPT khususnya akan dapat meneruskan 
aktiviti-aktiviti penyelidikan fundamental yang menjadi asas kepada penerokaan ilmu-
ilmu baru sekali gus pendorong kepada penyelidikan gunaan atau pun applied research 
kelak.  

Mengenai cadangan Yang Berhormat Silam, Yang Berhormat Gombak, Yang 
Berhormat Petaling Jaya Selatan dan Yang Berhormat Lembah Pantai agar kerajaan 
memberi fokus dan mempertingkatkan program teknikal dan vokasional. Kementerian 
sedar tentang perkara ini di mana negara bukan sahaja memerlukan modal insan 
berilmu tinggi tetapi juga berkemahiran tinggi. Antara usaha yang telah dilaksanakan 
bagi memperkasakan proses pendidikan dan latihan teknikal ialah memantapkan 
kurikulum, memperkasakan kompetensi tenaga pengajar, dan memperluaskan 
kolaborasi dengan pihak industri.  

Selain itu, kementerian akan terus memberi perhatian serius terhadap usaha-
usaha mengarusperdanakan pendidikan teknikal dan latihan profesional atau pun TEVT 
melalui politeknik dengan menjamin kualiti institusi tersebut yang telah dibuat melalui 
sistem penarafan politeknik atau poly rate di mana penilaiannya adalah berasaskan 
kepada tahap kualiti pengajaran dan pembelajaran di politeknik seluruh Malaysia.  

Tuan Yang di-Pertua, berkaitan perkara yang dibangkitkan oleh Yang 
Berhormat Lembah Pantai dan Yang Berhormat Gopeng, berkaitan kualiti IPTS 
umpamanya graduan jururawat Kolej Masterskill kurang berkualiti dan pelajarnya 
mendapat pinjaman PTPTN kerana campur tangan politik. Suka saya nyatakan bahawa 
kementerian sentiasa berusaha memantau mutu dan kualiti program-program pengajian 
di semua peringkat institusi pengajian tinggi. Dalam hal ini kementerian telah pun 
selesai membuat penarafan kualiti kolej-kolej swasta melalui MyQuest dan 
keputusannya akan kita umumkan dalam sedikit masa lagi. Untuk makluman... 

Dr. Tan Seng Giaw [Kepong]: [Bangun] 

Dato’ Seri Mohamed Khaled bin Nordin: ...Proses penawaran program 
pengajian dalam bidang kejururawatan adalah ketat di mana mulai tahun 2008 lagi 
semua IPT yang ingin menawarkan program tersebut perlu membuat presentation di 
KPT sebelum menghantar permohonan kepada MQA. 

Timbalan Yang di-Pertua [Datuk Ronald Kiandee]: Yang Berhormat Kepong 
bangun. 

Dr. Tan Seng Giaw [Kepong]: Tuan Yang di-Pertua, secara ringkas ya. 
Pengambilan pelajar untuk IPT misalnya untuk bidang perubatan. Adakah benar halnya 
universiti Apex seperti USM dibenarkan pilih calon sendiri dan melalui cara yang lain 
termasuk daripada melalui kementerian. Bolehkah Yang Berhormat terangkan kepada 
Dewan yang mulia ini bagaimana kita boleh meningkatkan kualiti calon-calon untuk 
memasuki universiti termasuk bidang perubatan kalau tidak dibenarkan universiti 
memilih calon sendiri? 

Dato’ Seri Mohamed Khaled bin Nordin: Terima kasih Ahli Yang Berhormat 
dari Kepong. Memang soal pemilihan calon-calon masuk ke universiti buat ketika ini 
secara umumnya dilakukan melalui unit pusat universiti.  

 



Dengan kata lain, impak IPT melalui aktiviti seperti penyelidikan kepada. penjanaan idea atau pengetahuan yang relevan untuk masyarakat setempat merupakan fundamental dan berserta dengan nilai praktikal juga aplikasinya yang bukan hanya sekadar untuk diterbitkan dalam jurnal antarabangsa seperti kriteria dalam ranking tanpa ada impak yang disebutkan tadi. Kita akan menikmati manfaat ranking iaitu pembinaan status dan pertimbangan fundamental atau pun pengupayaan jika kita mempunyai sumber yang melimpah ruah. Hakikatnya, kita tidak berada di dalam situasi yang membolehkan kita mengejar status dan pada masa yang sama melaksanakan aspek fundamental sesebuah IPT. Tuan Yang di-Pertua, seperti yang dibangkitkan oleh Yang Berhormat Lipis, Yang Berhormat Gombak, dan Yang Berhormat Parit Buntar, aktiviti penyelidikan dan pembangunan merupakan antara elemen penting dalam pemerkasaan sesebuah universiti. Bagi menggalakkan aktiviti R&D kerajaan sentiasa meningkatkan peruntukan dana penyelidikan setiap tahun. Melalui Bajet 2012, kementerian telah diperuntukkan sebanyak RM400 juta untuk dana penyelidikan fundamental berbanding RM368 juta pada tahun yang lalu. Melalui peruntukkan ini, IPT khususnya akan dapat meneruskan aktiviti-aktiviti penyelidikan fundamental yang menjadi asas kepada penerokaan ilmu- ilmu baru sekali gus pendorong kepada penyelidikan gunaan atau pun applied research kelak. Mengenai cadangan Yang Berhormat Silam, Yang Berhormat Gombak, Yang Berhormat Petaling Jaya Selatan dan Yang Berhormat Lembah Pantai agar kerajaan memberi fokus dan mempertingkatkan program teknikal dan vokasional. Kementerian sedar tentang perkara ini di mana negara bukan sahaja memerlukan modal insan berilmu tinggi tetapi juga berkemahiran tinggi. Antara usaha yang telah dilaksanakan bagi memperkasakan proses pendidikan dan latihan teknikal ialah memantapkan kurikulum, memperkasakan kompetensi tenaga pengajar, dan memperluaskan kolaborasi dengan pihak industri. Selain itu, kementerian akan terus memberi perhatian serius terhadap usaha- usaha mengarusperdanakan pendidikan teknikal dan latihan profesional atau pun TEVT melalui politeknik dengan menjamin kualiti institusi tersebut yang telah dibuat melalui sistem penarafan politeknik atau poly rate di mana penilaiannya adalah berasaskan kepada tahap kualiti pengajaran dan pembelajaran di politeknik seluruh Malaysia. Tuan Yang di-Pertua, berkaitan perkara yang dibangkitkan oleh Yang Berhormat Lembah Pantai dan Yang Berhormat Gopeng, berkaitan kualiti IPTS umpamanya graduan jururawat Kolej Masterskill kurang berkualiti dan pelajarnya mendapat pinjaman PTPTN kerana campur tangan politik. Suka saya nyatakan bahawa kementerian sentiasa berusaha memantau mutu dan kualiti program-program pengajian di semua peringkat institusi pengajian tinggi. Dalam hal ini kementerian telah pun selesai membuat penarafan kualiti kolej-kolej swasta melalui MyQuest dan keputusannya akan kita umumkan dalam sedikit masa lagi. Untuk makluman... Dr. Tan Seng Giaw [Kepong]: [Bangun]. Dato' Seri Mohamed Khaled bin Nordin: ...Proses penawaran program pengajian dalam bidang kejururawatan adalah ketat di mana mulai tahun 2008 lagi semua IPT yang ingin menawarkan program tersebut perlu membuat presentation di KPT sebelum menghantar permohonan kepada MQA. Timbalan Yang di-Pertua [Datuk Ronald Kiandee]: Yang Berhormat Kepong bangun. Dr. Tan Seng Giaw [Kepong]: Tuan Yang di-Pertua, secara ringkas ya. Pengambilan pelajar untuk IPT misalnya untuk bidang perubatan. Adakah benar halnya universiti Apex seperti USM dibenarkan pilih calon sendiri dan melalui cara yang lain termasuk daripada melalui kementerian. Bolehkah Yang Berhormat terangkan kepada Dewan yang mulia ini bagaimana kita boleh meningkatkan kualiti calon-calon untuk memasuki universiti termasuk bidang perubatan kalau tidak dibenarkan universiti memilih calon sendiri?. Dato' Seri Mohamed Khaled bin Nordin: Terima kasih Ahli Yang Berhormat dari Kepong. Memang soal pemilihan calon-calon masuk ke universiti buat ketika ini secara umumnya dilakukan melalui unit pusat universiti.